[{"text_idx": "#000000", "text": "Sengl Nadolig gan Linda Griffiths"}, {"text_idx": "#000001", "text": "Mae un o hoelion wyth canu gwerin Cymru, Linda Griffiths, wedi rhyddhau ei sengl Nadolig newydd ers dydd Iau diwethaf, 1 Rhagfyr."}, {"text_idx": "#000002", "text": "\u2018Hen Garolau\u2019 ydy enw\u2019r trac newydd sydd allan ar Recordiau Maldwyn a sy\u2019n gweld Linda\u2019n cyd-weithio gyda Cho\u0302r Seiriol."}, {"text_idx": "#000005", "text": "Nawr mae hi yn ei ho\u0302l gyda cha\u0302n ingol ar gyfer y Nadolig gyda Cho\u0302r Seiriol, sef co\u0302r o Wynedd a\u0302 Mo\u0302n o dan arweiniad Gwennant Pyrs, yn gyfeiliant iasol i\u2019r cyfan."}, {"text_idx": "#000006", "text": "Er ei bod hi\u2019n ga\u0302n i ddathlu\u2019r Nadolig, mae \u2018Hen Garolau\u2019 hefyd yn cynnwys neges ddofn fel yr eglura\u2019r gantores."}, {"text_idx": "#000007", "text": "\u201cMi \u2018sgwennais i \u2018Hen Garolau\u2019 i\u2019w chanu ar raglen Heno ar S4C yn Rhagfyr 2016\u201d, meddai Linda."}, {"text_idx": "#000008", "text": "\u201cMae\u2019n cymharu sefyllfa\u2019r geni ym Methlehem a\u0302\u2019r erlid sy\u2019n dal i ddigwydd ar draws y byd heddiw. Ro\u2019n i\u2019n teimlo\u2019n ddig rhywsut ein bod ni\u2019n mwynhau canu\u2019r hen garolau \u2018ma bob Nadolig ac yn anwybyddu\u2019r rhai sy\u2019n dioddef\u201d."}]